voer: May 2011
Ek het vandag 'n ongelooflike klomp skryfwerk wat moet gebeur. So ek het besluit daar's geen beter tyd om 'n omslagtige visbredie aanmekaar te slaan nie.
As deel van my winding down periode voor slaaptyd sit ek dikwels in die bed en blaai deur my kookboeke. 'n Paar dae terug het ek so afgekom op 'n resep uit Casa Moro, met die wonderlikste lys bestandele. Ferm mootjies vis, en gapermossels. Vinkel en knoffel. Vinkelsaad en lourierblare. Saffraan. Amandels.
Mens moet tog begin werk op 'n vol maag, al dan nie?
Posted by arcadia at 8:08 AM 1 comments
Tags: Glaukus, Sam and Sam Clark, Spanje
kolwyntjies by die hummingbird
J haat enige hipster hangouts. Ek is daar nog 'n feilbare mens, en soms gee hy toe en vergesel my na een. Soos na die bekende Hummingbird Café, in Kensington. Oppad terug van die Saatchi gallery, steeds besig om te dink aan Goshka Macuga se Madame Blavatsky, het ek hom oorreed om te stop vir een of twee van hul bekende kolwyntjies.
Ons het die signature rooifluweelkoek gehad, asook die black bottom cupcake, met roomkaasversiersel. Die kolwyntjies het na my sin te veel versiersuiker op, en die koek is nou nie die mees orgasmiese ding wat ek al ooit geëet het nie, maar goeiste, hul is wel beautiful.
Posted by arcadia at 7:19 PM 0 comments
Tags: americana, koek en poeding, restaurante
In Arkadia lyk ontbyt tans so. Kool wat in 'n rokende warm pan gebraai word met bietjie sojasous en baie sambal oelek, en twee saggebakte eiers. Geroosterde rogbrood aan die kant. Geëet op my pandjieswinkelbanke voor die venster in die sitkamer, in die son.
Posted by arcadia at 5:14 PM 3 comments
Tags: breaking the fast, groente, Oos
It is finally beginning to feel like summer. Bright and light, with the occasional shower. The exuberant greens of spring is more subdued now, but it's not yet as hot as July will be. The vegetables celebrate by flowering: an excited red for the beans, the peas are a bit more reserved. And there's the careful unfolding of the squashes too.
Posted by jvdh at 4:56 PM 0 comments
ek verjaar! (5)
Die verjaarsdagmaand is (uiteindelik) op 'n einde. Daar was twee klein celebrations wat nie by my huis plaasgevind het nie, een saam met my gesin en een saam 'n groepie vriende, en toe een laaste splash-out dinner party. Daar was sjampanje, en presente, en 'n pragtige bos lelies. En sewe fabulous vriende aan my tafel, vir 'n aand van tapas. Ons het begin met vars gebakte pain a l'ancienne en oondgebakte knoffel, salotte en vinkelbolletjies. Op die tafel was daar olywe, klein babaworteltjies uit een van die Boeremark ooms se tuin, en dun komkommerstukkies. Volgende was daar brosgebraaide boquerones (daar is niks meer wonderlik as 'n hele bak vol klein vissies nie), en toe patatas bravas, met 'n zippy sousie. Ons het geëindig met garnaal croquettas, en nog wyn. Vir poeding: Peter Veldsman se weergalose sjokolademousse, waaroor ek iewers in die toekoms 'n volwaardige post sal moet wei, bedien in my Turkse teeglasies. Die hoeveelheid skottelgoed die volgende dag was absoluut traumaties. Geen beter teken van 'n uitstekende partytjie nie.
Posted by arcadia at 4:56 PM 1 comments
Tags: partytjies en dinner parties, Spanje
ontbyt, in die vreemde
In Barcelona lyk ontbyt so - varsgebakte brood van 'n kwaai Spaanse tannie, en dun snytjies kaas.En soms was daar ietsie soets. Soos hierdie reusagtige pastry, ook uit die kwaai tannie se winkel. Dit het amper my hele skoot vol gesit. Pragtig.
Posted by arcadia at 6:48 PM 2 comments
Tags: bread, breaking the fast, cheese, koek en poeding, piekniek, Spanje
Kwepers by die mark, en ek maak kweperbrandewyn. Met 'n vanieljepeul, heel stukke kaneel, en steranys. Nou pronk dit op die eetkamertafel, en loer vir my terwyl ek werk.
Posted by arcadia at 7:48 PM 0 comments
Tags: dop, fruit, inlê
'n Vinnige aandete in Southampton: Sout en szechuan pepperkorrels word gerooster in 'n baie warm pan, waarby jy klein inkviskoppies- en tentakels voeg, 'n goeie glug olyfolie, en verder braai. Eet saam met pangebraaide aartappels en slaai uit die tuin.
Posted by arcadia at 10:40 AM 0 comments
Tags: Glaukus, Oos, spice
Toe ek 'n paar weke terug begin lysies maak het van als wat ek wil klaar eet voor ek vertrek het ek afgekom op 'n sakkie in die vrieskas vol los stukkies sjokolade en lekkers wat die laaste maande in my bakkery ingegaan het. Wat doen jy met so helse klomp random soetgoed? Jy bak komposkoekies. Hooha.
Posted by arcadia at 8:25 PM 0 comments
Posted by arcadia at 11:10 AM 2 comments
wintersaand, en twee potte sop
My huis bly die ankerpunt van my bestaan. Vanaand hang ek druppende bondels wasgoed op in my klein badkamertjie, pak my klerekaste reg en pak vir goed die somersklere weg. Maak hopies van boeke wat terug moet gaan biblioteek toe (Heidegger, Modernistiese argitektuur, die monstrous feminine), en die wat nog moet gelees word voor ek vertrek. Draai 'n present toe vir my ouma se 80ste verjaardag, maak lysies van als in die yskas en vrieskas en koskas wat moet klaargeëet word voor my vlug, wy my nuwe journal in. En maak sop. Sommer twee potte, sodat daar heelwat kos is hierdie week wat te midde woeste skryfsessies net vinnig warm gemaak kan word. 'n Baie spicy, savoury botterskorsiesop, geïnspireer deur die heerlike weergawe wat ek by Madame Zingara's gehad het 'n paar weke terug, en 'n aartappel- en preisop. Met heelwat dragon, romerig en uiters comforting. Nou is dit tyd om brooddeeg aan te maak. Lekker slaap, almal.
Tags: groente, soup
dinge om na uit te sien
Naas Johannes se huis is hierdie my gunsteling plek in Southampton.
(Ja, dis die Ikea kafeteria. Ek kan nie wag om terug te gaan nie.)
Posted by arcadia at 11:06 AM 2 comments
Tags: restaurante, Skandinawies
socca en eend prosciutto
Dit maak mens uiters gelukkig om eend prosciutto in die huis te hê. Dis heerlik as 'n pre-aandete happie terwyl jy wag vir die kos om gaar te word,, of vir 'n vinnige (en ongelooflik indulgent) ontbyt saam met geroosterde rogbrood en skywe ryp avokado.
Maar vanaand eet ek dun slivers saam met socca, Italiaanse kekerertjiepannekoekies. Gespikkel met tiemieblaartjies, die pannekoekies 'n dowwe, earthy geel.
Tyd om 'n bottel wyn uit die kas te gaan kies. Dit is 'n goeie aand.
Posted by arcadia at 7:36 PM 2 comments
Tags: charcuterie, viva italia
koek en losse sedes
Ons het vir dae lank elke dag verby 'n reuse sex shop met neonligte gestap, en uiteindelik besluit om in te gaan. Baie oninteressant in vergelyking met Amsterdamse sekswinkels, met ongelooflik baie lesbian cheerleader porn (seriously? You've got to be kidding me), en super dodgy Spaanse omies wat staar vir die DVD covers op 'n manier wat geen mens of ding ooit na gestaar wil word nie. Die meer traumatiese aspekte van die winkel sal ek jul spaar, maar suffice to say dat ons decidedly vanilla gevoel het toe ons daar uitstap. En ons het 'n behoefte gehad om herinner te word aan als wat heilsaam is in die lewe. Hierdie lieflike bakkery oorkant die straat het tot ons redding gekom.
Marsepein! Veerligte pastry! Fyn neute in als! Koek is steeds die waarheid.
Posted by arcadia at 11:00 AM 2 comments
Tags: koek en poeding, Spanje
Ons het ure spandeer in die Prado, die Reina Sofia, en die Museo Thyssen-Bornemisza. Ons het terloops afgekom op 'n vertikale tuin, en enige plek waar ons moeg en honger geraak het gaan plat sit en ons trusty kosblik uitgehaal. Met snye brood, kaas, avokado en pimenton. Soms 'n stukkie ham, of chorizo. En J se knipmes, wat ons vergesel op al ons avonture.
Hoe heerlik die vryheid van die onselfbewuste toeris.
Posted by arcadia at 6:22 PM 1 comments
Tags: Spanje, stapelvoedsel
Ottolenghi se pampoensoufflés
Oor drie weke is ek oppad na Engeland. 'n Paar weke daarna vertrek ons na Barcelona vir 'n week en 'n half, vir bietjie werk en bietjie plesier. Maar voor dan, mees geliefde lesers, moet ek twee (twee!) hoofstukke van my M skryf, als wat moet saamgaan na Europa in twintig measly kilogram inpas, en vier dae voor ek vertrek sorg dat ek 100 derdejaar Kunsgeskiedenis vraestelle merk.
Gee aan daai glas wyn.
Maar dit beteken ook dat ons graag jul uiteindelik klaar wil vertel van als wat ons verlede (!!) jaar geëet het tydens die Europese sojourn, en dat ek wil praat oor al die herfskos wat ek geniet voor ek myself weer in 'n heerlike somer begewe.
Soos gisteraand se pampoensoufflés, uit Yotam Ottolenghi se Plenty. Met goudgeel pampoen, geroosterde haselneute, tiemie en bokmelkkaas. Herfs, in die oond.
Posted by arcadia at 11:00 AM 0 comments
Tags: groente, Ottolenghi
ek verjaar (4)
Ek is steeds besig om te verjaar. Wat in my wêreld beteken die woonstel is vir 'n verandering heel skoon, die huis is vol tulpe (Mei! Jou pragtige maand!), en daar is 'n konstante stroom van mense wat aan my tafel aansit. 'n Week terug was dit vyf vriende en 'n aand van buckwheat crepes, gevul met dun slivers ham en Gruyere en heerlike saggebakte eier, pragtige Breton galettes.
Vir poeding was daar klein bakkies melkerige koffie (ja, à la Heidi), en 'n klein, hoë soet en sout sjokoladekoek, met klein vlaggies en goue balletjies. Dit was pragtig.
Posted by arcadia at 5:13 PM 0 comments
Tags: Franse heerlikhede, partytjies en dinner parties
Gisteraand se rogbroodjie: Twee koppies broodmeel, een koppie rogmeel. Twee teelepels sout, twee suiker, en, afhangende van hoe lank jy jou deeg wil laat rys, tussen 'n halwe teelepel en een en 'n halwe teelepel gis. Knie terwyl jy soek vir 'n woonstelletjie met 'n klein kombuisie in Barcelona, vir drie dae se wonderlike kokery in Julie.
Posted by arcadia at 10:28 AM 1 comments
Tags: brood bak, stapelvoedsel
Twee vriendinne het oorgekom vir verjaardagkoek- en tee. Daar was nog van die quiche, die laaste van die poppiesaadtorte, en hierdie kolwyntjies. Geel verjaardagkoek, versier met geklopte room waarby bietjie versiersuiker en baie suurlemoenskil ingemeng is. Vrolik.
Posted by arcadia at 7:53 PM 1 comments
Tags: koek en poeding, partytjies en dinner parties, veel room
ek verjaar! (2)
Die vieringe gaan voort. My kollegas kom drink tee, en ek staan vroegoggend in die koue kombuis en bak. 'n Franse uietert (so much more than the sum of its parts, bly dit 'n absolute wenner), en my gunsteling papawersaadtorte.
Posted by arcadia at 4:18 PM 3 comments
Tags: Franse heerlikhede, koek en poeding, partytjies en dinner parties
ek verjaar! (1)
Ek is groot op verjaarsdae. In die woorde van J: “Jy verjaar soos 'n agt-jarige.” Which is true. Verjaarsdae is vir my ongelooflik opwindend. En hierdie jaar het ek nog meer rede om my lewe te vier – presies 'n jaar gelede het my post-hijackings nervous breakdown my uiteindelik heeltemal tot stilstand geruk, en nou, op my 26ste verjaarsdag, voel ek vir die eerste keer in 'n baie baie lang tyd weer soos myself. Die beste weergawe van myself. En om dit te vier het ek die hele Mei as my verjaardagmaand verklaar. Ons begin met 'n uitstappie na die Melrose House Antique Fair saam met my vriendin R, waar ek 'n een of ander ou oom se home video oor hul reis deur Rhodesië in die 1950's gekoop het, en ek R kon bekendstel aan die wonderlike Poolse tannie en haar ongelooflike karpatka. Ons eet Southern Carolina-styl burgers by Tribeca na die tyd, en die aand gaan ek en my gesin uit vir pizza, en maak ek 'n tafel vol geskenkies oop, onder andere 'n tuindwergie, wat twee van my siblings besluit het is iets waarsonder ek nie kan leef nie.
Die dwergie het vir die res van die aand saam met ons aan tafel gesit, wat die ander gaste in die restaurant baie amusant gevind het. Iemand het ook oppad uit vir my pa gevra of ons almal sy kinders is. Ek dink dit het sy aand gemaak.
Posted by arcadia at 6:15 PM 2 comments
eend prosciutto: ruhlman vs van gameren (2)
Die plan was aanvanklik om hierdie baie lang, uitgebreide post te doen oor hoe die twee eendborsies verskil het. Behalwe, liewe lesers, dat ek uiteindelik gevind het dat daar nie so reuse verskil was nie. Die een metode neem 'n maand om te cure, die ander 'n paar dae. Beide proe vir my leke tong maar pretty much dieselfde. That is, uiters heerlik en orgasmies. En gans te vinnig op.
Posted by arcadia at 5:51 PM 0 comments
Tags: charcuterie, curing, Michael Ruhlman
Posted by arcadia at 5:20 PM 1 comments
Posted by arcadia at 4:47 PM 0 comments
Posted by arcadia at 2:01 PM 6 comments